วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
20 ม.ค. 2559

ภาครวมตลาดภาคเช้า
ดัชนี SET ช่วงเช้าปิดลบ 1,255.37 (-10.64 จุด,-0.84%) กรอบ 1250 – 1258 มูลค่าการซื้อขาย 19,541.64 ลบ. เรียงลำดับมูลค่าการซื้อขาย ICT BANK ENERG TRANS FOOD CONS CONMAT PROP COMM ตามลำดับตลาดภูมิภาคปรับลง [Nikkei225 -2.15%][FBMKLCI -0.42%][HSI -3.77%][SSE -1.37%][TAIEX -1.98%]

แม้ว่าจะมีกระแสคาดการณ์ว่า ทางการจีนจะใช้มาตรการกระตุ้นเศรษฐกิจก็ตาม โดยกระทรวงพาณิชย์จีนเปิดเผยวันนี้ว่า ตัวเลขการลงทุนโดยตรงจากต่างประเทศ (FDI) ของจีนในเดือนธ.ค.ลดลง 5.8% เมื่อเทียบรายปี แตะระดับ 7.702 หมื่นล้านหยวน ส่วนการลงทุนโดยตรงในต่างประเทศ (ODI)
นอกภาคการเงินในเดือนธ.ค. เพิ่มขึ้น 6.1% เมื่อเทียบรายปี สู่ระดับ 8.65 หมื่นล้านหยวน ซึ่งชะลอตัวลงหลังจากที่ขยายตัว 12.6% ในเดือนพ.ย. ซึ่งเมื่อสัปดาห์ที่แล้ว กระทรวงรายงานว่า FDI ที่หลั่งไหลสู่จีนในปี 2558 เพิ่มขึ้น 6.4% เมื่อเทียบรายปี
ปัจจัยไทย นายสมคิด รองนายกรัฐมนตรี ยืนยันที่จะกำหนดเป้าหมายการส่งออกของไทยในปีนี้ไว้ที่ 5% แม้จะยอมรับว่าสถานการณ์เศรษฐกิจโลกในปีนี้อาจจะยังเติบโตได้ไม่ดีนัก ทำให้คู่ค้ากำลังซื้ออ่อนลง โดยล่าสุดกองทุนการเงินระหว่างประเทศ (IMF) ได้ปรับลดประมาณการเศรษฐกิจโลกในปีนี้ลงเหลือ 3.4% ขณะที่กระทรวงพาณิชย์ คาดส่งออกไทยปี 58 ติดลบ 5.5-5.8% มูลค่า 2.14-2.15 แสนล้านดอลล์ 
 
IMPACT (+) ADVANC INTUCH CBG GPSC WHA GUNKUL PLANB TTCL SAMART LPN CKP S THCOM SUPER
IMPACT (-) PTT PTTEP SCC CPALL SCB TRUE BDMS CPN GLOW KTB MINT EGCO IVL AOT HMPRO LH CPF
 
แนวโน้มตลาดและหุ้นที่น่าสนใจ 
ปิดภาคเช้า 1,255.37 (-10.64)
แนวโน้มภาคบ่าย : ตราบใดที่ไม่หลุด 1,252 คาดไปต่อทดสอบ 1,270 ดัชนีช่วงเช้าถือว่ายังรักษา รูปทรงของแท่งเทียนรายวันได้ดี โดยไม่สร้างจุดต่ำสุดใหม่ จากวานนี้, ซึ่งถือเป็นสัญญาณที่ดี ตราบใดที่ยังไม่หลุด 1,252 มองว่า มีโอกาสปรับตัวขึ้นต่อ ทดสอบแนวต้านถัดไป 1,270
 
UREKA (ราคาปิดภาคเช้า 1.39)
ซื้อเก็งกำไร แนวรับ 1.38 แนวต้าน 1.50 แท่งเทียนรายวันสามารถรักษา ระดับราคาได้ดีมาก โดยไม่หลุดเส้น Uptrend Line สำคัญ, ระยะสั้น มีโอกาสรีบาวน์ กลับขึ้นทดสอบแนวต้านจิตวิทยา 1.50 โดยมี 1.36 เป็นจุดตัดขาดทุน
 
CWT (ราคาปิดภาคเช้า 1.92)
ซื้อเก็งกำไร แนวรับ 1.91 แนวต้าน 2.10 ภาพรวมแท่งเทียนรายวัน ตั้งแต่ต้นปี ถือว่าดูดีมาก สามารถรักษาระดับฐานราคา บริเวณ 1.8/1.9 ได้อย่างแข็งแกร่ง พร้อมระดับราคาอยู่ในช่วงเขต Oversold มีโอกาสปรับตัวขึ้นทดสอบ 2.10  